Учитель Эреджепова Эльвира Наримановна

Дата 25.01.2022

Предмет: къырымтатар тили

Класс 4-Б

***Мевзу***: Сайы.(Имя Числительное)

***Макъсад:*** талебелернинъ бильгилерини умумийлештирмек, тертипке кетирмек ве тешкермек; талебелернинъ нутукъны инкишаф этмек; Лугъат байлыгъыны зенгинлештирмек, ана тильге севги ашламакъ.

**Планируемые результаты:**

**Личностные:**

Формирование учебной мотивации,адекватной самооценки;

**Предметные:**

Знать понятие «числительное как часть речи»;формировать умение выделять имена числительные среди других частей речи;уметь классифицировать и правильно употреблять в речи;

**Метапредметные:**

*Регулятивные УУД*

Формирование умения ставить учебную задачу,контролировать и оценивать процесс и результат своей деятельности;

*Коммуникативные УУД*

учить соблюдению правил работы в группах, учиться договариваться и приходить к общему решению в совместной деятельности;

*Познавательные УУД*

Воспроизводить по памяти информацию,уметь строить речевое высказывание в устной форме, находить дополнительную информацию,высказывать предположения ,обсуждать проблебные вопросы.

***Донатмалар:***  карточкалар, ресимлер,дерслик.

Дерснинъ кетишаты

***I Тешкелий къысым***

***Селямлашув.***

Невбетчинен субет:

–Бугунь айнынъ къачынджы куню?

– Афтанынъ къайсы куню?

– Насыл йыл мевсими?

– Бугунь ава насыл?

–Дерсте ким ёкъ?Айнынъ ве афтанынъ кунюни дефтерлерге язып алынъыз.

**II.Эв вазифеси**

Келинъиз талебелер дерсимизни субетнен башлайыкъ.Кечкен дерслерде сиз сёз чешитлерден таныш олгъан эдинъиз. Шимди биз сизлернен бу мевзуларны текрарлайыкъ.

–Насыл сёзлерге исим дейлер?

(Предметнинъ манасыны ифаделеген там маналы сёзлерге исим дейлер).

–Исим насыл суаллерге джевап бере?

(Исим КИМ?НЕ? суалине джевап бере).

*Тахта янында иш:*

– Мен шимди сёзлер айтаджам, сизлер исе оларнъы насыл суальге джевап бергенини айтаджасыз ве тахтагъа язаджасыз.

*Рале,айдавджы,алма, эмдже,чанта,талебе,копек,оджа.*

КИМ? НЕ?

–Не ичюн сиз инсаннен багълы сёзлерни КИМ? суальнинъ тюбинде яздынъыз ,амма айванъларгъа, предметлерге аит олгъан сёзлерни сиз НЕ? суальнинъ тюбинде яздынъыз?

( Чюнки биз КИМ? суальини тек инсангъа къоямыз, къалгъан предметлерге,айванларгъа,осюмликлерге биз НЕ? суалини къоямыз).

–Насыл сёзлерге сыфат дейлер?

(Предметнинъ аляметини бильдирген сёзлерге сыфат дейлер.Сыфат *насыл?*суалине джевап бере).

Сёзлерини окъунъыз ( къалем, докъуз, дюльбер, тез, рале, экинджи, къалемдан, алты, акъыллы.)

-Бу сёзлерни насыл грамматик хусусиетлирине коре айырмакъ мумкюн? (исим, сыфат)

Талебелер джевапларыны айталар ве язалар

***III Янъы мевзу анълатув***

-Насыл сёзлер къалды? (ЭКИНДЖИ, ДОКЪУЗ, АЛТЫ)

-Бу насыл сёз чешитидир?

-Насыл суаллерге джевап бере?

-Насыл мана ташый?

-Бугуньки дерсимизнинъ мевзусы насыл оладжакъ?

-Догъру, сайы.

-Сайы сёз чешити акъкъында не билесиз?

-Дерсимизнинъ макъсатларыны бельгилейик

Къаиде:

*Бир сой предметлернинъ микъдарыны, сайысыны я да ерлишкен теркибини бильдирген там маналы сёзлерге сайы дейлер.*

Талебелер шиир окъуйлар ве сайыларны язып алалар.

Бир,эки,учь,дёрт,

Беш, алты ве еди

Бугунь бизим эвимизде

Мусафир олды кеди.

Секиз,докъуз,он,он бир –

Къоян,аюв мусафир

Саймагъа бильсен , союн,

Кир эвге ,башлар оюн.

А.Кокиева

-Бу сайылар нени бильдире?-Догъру, бу **МИКЪДАР** сайылар, олар предметнинъ микъдарыны бильдирелер ве ***къач? не къадар?*** суаллерине джевап берелер.

Онунджы,бешинджи,единджи ,алтынджы,Бу **Сыра** сайылар.

Сыра сайылар микъдар сайыларнынъ сонъуна *-нджы, -нджи, -ынджы, -инджи, -унджы, -юнджи* ялгъамаларынынъ къошулымасынен япылыр.

***IV.Раатлыкъ дакъкъасы***

***V.Умумийлештирюв***

Карточканен чалышув.Сайыларны сёзге кечирип дефтерге язып алынъыз.

100юк,6н,5ик,т10,100юм,му50ф,тед1,2н,с7р.

Тешкерюв.

Къаидени огренюв.

**САЙЫ** предметнинъ микъдарыны ве сырасыны бильдире. **Сайы** ***къач? не каъадар? къачынджы?*** суаллерине джевап берир. Джумледе сайы исимнен багъланыр ве экинджи дередже аза олур.

Мустакъиль иш. Суаллерге джевап беринъиз:

1. Дерс саат къачта башлана?

2.Сыныфынъызда къач талебе бар?

3. Олардан къачы къыз, къачы огълан?

4.Сиз биринджи сыныфкъа къачынджы йылда къабул олундынъыз?

5. Шимди къачынджы сыныфта окъуйсынъыз?

***VI.Нетидже****.* ***Рефлексия***

Насыл сёзлерге биз «сайы» деймиз? Сайыларнынъ чешитлери насыл олалар?(микъдар, сайылар). Мисаллерни язынъыз.

Тахтада сайылар ракъамларнен язылгъан, сиз оларны сёзлернен язмакъ керексинъиз:

36,12,50,2,22,100,98,35,217,80,69,41.

**VII. *Эвге вазифе.***

Къаиделерни эзберлемек. Дерсликнинъ 134 саифесиндеки 258-инджи ишни япмакъ.

***Баалав.***